ขอถามหน่อยค้ะ พอดีฉี่เยอะมากค้ะฉี่เป็นน้ำสีขาวเหมือนน้ำป่าว อาการคือฉี่ต้ะ. พอฉี่เสร็จปวดท้องน่วงๆเหมือนฉี่ไม่สุดพอไปฉี่อีกทีมีไหลออกมาอีก. นึงค้ะ ฉี่แบบนี้3-4ที ก้อไม่หาย
สวัสดีค่ะ อาการปัสสาวะไม่สุด ปัสสาวะเป็นสีขาว ปวดท้องน้อย อาจเป็นอาการของการติดเชื้อทางเดินปัสสาวะส่วนล่าง ซึ่งนอกจากอาการข้างต้นแล้ว บางรายอาจมีอาการแสบขณะปัสสาวะกลั้นปัสสาวะไม่ได้ และอาจมีอาการเจ็บขณะมีเพศสัมพันธ์ได้ ซึ่งเชื้อที่เป็นสาเหตุอาจเป็น- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย พบในผู้หญิงมากกว่าผู้ชาย หญิงตั้งครรภ์ ผู้สูงอายุ และผู้ที่มีโรคเบาหวาน- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำมากๆ เพื่อช่วยขับแบคทีเรียออกมาหลีกเลี่ยงการดื่มชา กาแฟ หรือแอลกอฮอล์ไม่กลั้นปัสสาวะหลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้นควรไปพบแพทย์เพื่อตรวจหาสาเหตุของเชื้อ และทานยาตามชนิดของเชื้อค่ะ